Publication: Magyar Közlöny
Issue: MK-2001-146 (Year: 2001, Number: 146)
Era: 1990-2004
Section: bírósági cégeljárásról szóló 1997. évi CXLV. törvény
Paragraph Index: 332

bírósági cégeljárásról szóló 1997. évi CXLV. törvény (a továbbiakban: Ctv.) 19. §-ának (2) bekezdése helyébe a következő rendelkezés lép: „(2) A 12. § (1) bekezdésének g) pontjában meghatározott jegyzett tőkét — devizakülföldi társaság kivételével — forintban, forintra kerekítve kell meghatározni. Ha a cégbejegyzést követően a cég jegyzett tőkéjének mértéke megváltozik, a cégjegyzék a továbbiakban a pénzbeli és nem pénzbeli hozzájárulás mértékét már nem tünteti fel. Szövetkezet esetében a jegyzett tőke változását évente egy alkalommal kötelező — legkésőbb a számviteli törvény szerinti beszámoló elfogadását követő tizenöt napon belül — a cégbíróságnak bejelenteni, a beszámoló fordulónapja szerinti állapotnak megfelelően.”

Source: https://magyarkozlony.hu/hivatalos-lapok/d2f8f03461793710b8a882fcb4a3c079da199815/dokumentumok/8044ae6f9075697058bdb6035dcb29ac62fd8f72/letoltes